2014. gada 5. augustā Noteikumi Nr. 437

Rīgā (prot. Nr. 42 14. §)

Grozījumi Ministru kabineta 2010. gada 30. novembra noteikumos Nr. 1082 "Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai"

Izdoti saskaņā ar likuma

"Par piesārņojumu" 20. panta piekto daļu,

22. panta otro, 2.1 un trešo daļu, 23. panta otro daļu,

29. panta pirmo, otro, trešo un piekto daļu,

30. panta pirmo daļu un 32. panta otro daļu

 Izdarīt Ministru kabineta 2010. gada 30. novembra noteikumos Nr. 1082 "Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai" (Latvijas Vēstnesis, 2010, 192. nr.; 2013, 82. nr.) šādus grozījumus:

1. Izteikt 22. punktu šādā redakcijā:

"22. Ja esošas A vai B kategorijas iekārtas darbībā konstatēta neatbilstība vides aizsardzības jomu reglamentējošos normatīvajos aktos noteiktajām vides aizsardzības prasībām, operators iesniedz pārvaldē plānu, kurā iekļauta informācija, kā tiks nodrošināta minēto prasību izpilde. Plānā paredz mērķus un to sasniegšanas termiņus, nepieciešamos pārveidojumus un modernizāciju un to izpildes termiņus."

2. Izteikt 27. punkta ievaddaļu šādā redakcijā:

"27. Pārvalde septiņu darbdienu laikā no iesnieguma pieņemšanas dienas elektroniski nosūta tīmekļa vietnes adresi, kurā pieejams A un B kategorijas piesārņojošas darbības iesniegums:".

3. Aizstāt 28. punktā vārdus "pēc iesnieguma saņemšanas" ar vārdiem "pēc tīmekļa vietnes adreses saņemšanas, kurā pieejams A un B kategorijas piesārņojošas darbības iesniegums".

4. Aizstāt 30. punktā vārdus "nosūta Vides pārraudzības valsts birojam (turpmāk – birojs) iesnieguma kopiju" ar vārdiem "elektroniski nosūta Vides pārraudzības valsts birojam (turpmāk – birojs) tīmekļa vietnes adresi, kurā pieejams A kategorijas piesārņojošas darbības iesniegums".

5. Aizstāt 31. punktā vārdus "Vides ministriju" ar vārdiem "Vides aizsardzības un reģionālās attīstības ministriju".

6. Izteikt 33. punkta otro teikumu šādā redakcijā:

"Iesniegumu operators iesniedz papīra formā (attiecīgo informāciju iesniedz arī elektroniski) vai nosūta elektroniska dokumenta veidā, vai reģistrējas Valsts vides dienesta vienotās vides informācijas sistēmā "TULPE" un aizpilda attiecīga parauga iesniegumu."

7. Aizstāt 63.2. apakšpunktā vārdu "piecu" ar vārdu "četru".

8. Izteikt 1. pielikuma 5.3. apakšpunktu šādā redakcijā:

"5.3. iekārtas sadzīves atkritumu bioloģiskai vai fizikāli ķīmiskai apstrādei, izņemot kompostēšanas iekārtas ar uzņemšanas jaudu līdz 100 tonnām gadā un dzīvnieku mēslu kompostēšanas iekārtas".

9. Izteikt 1. pielikuma 5.5. apakšpunktu šādā redakcijā:

|  |  |
| --- | --- |
| "5.5. iekārtas sadzīves (nebīstamu) atkritumu reģenerācijai ar jaudu līdz 75 tonnām dienā, kurās tiek veikta viena vai vairākas šādas darbības: |  |
| 5.5.1. bioloģiskā attīrīšana |  |
| 5.5.2. atkritumu sagatavošana sadedzināšanai vai līdzsadedzināšanai |  |
| 5.5.3. pelnu un izdedžu attīrīšana |  |
| 5.5.4. metālu atkritumu, tai skaitā elektrisko un elektronisko iekārtu atkritumu un nolietotu transportlīdzekļu un to detaļu, apstrāde smalcinātājos" |  |

10. Izteikt 1. pielikuma 5.8. un 5.9. apakšpunktu šādā redakcijā:

|  |  |
| --- | --- |
| "5.8. apglabāšanas, uzglabāšanas vai kompostēšanas vietas tādām notekūdeņu dūņām, kas saskaņā ar normatīvajiem aktiem nav pielīdzināmas bīstamajiem atkritumiem |  |
| 5.9. iekārtas nolietoto transportlīdzekļu apstrādei smalcinātājos ar jaudu līdz 75 tonnām dienā vai kuģu vraku reģenerācijai vai uzglabāšanai" |  |

11. Izteikt 1. pielikuma 5.11. apakšpunktu šādā redakcijā:

|  |  |
| --- | --- |
| "5.11. iekārtas dzīvnieku un augu izcelsmes atkritumu (tai skaitā dzīvnieku mēsli un atkritumi no lopkautuvēm) uzglabāšanai, reģenerācijai vai apstrādei (arī iekārtas kompostēšanai un biogāzes iekārtas), kuru uzņemšanas jauda ir 30 un vairāk tonnu dienā" |  |

12. Aizstāt 1. pielikuma 5.14. apakšpunktā vārdu "reģenerācijai" ar vārdiem "apstrādei smalcinātājos".

13. Papildināt 1. pielikumu ar 5.15. un 5.16. apakšpunktu šādā redakcijā:

|  |  |
| --- | --- |
| "5.15. iekārtas nolietoto transportlīdzekļu reģenerācijai un uzglabāšanai, izņemot apstrādi smalcinātājos |  |
| 5.16. iekārtas elektrisko un elektronisko atkritumu reģenerācijai un uzglabāšanai, izņemot apstrādi smalcinātājos" |  |

14. Izteikt 1. pielikuma 6.2. apakšpunktu šādā redakcijā:

|  |  |
| --- | --- |
| "6.2. iekārtas dzīvnieku līķu un dzīvnieku izcelsmes atkritumu likvidācijai vai reģenerācijai, kuru jauda ir no 1 līdz 10 tonnām diennaktī" |  |

15. Papildināt 1. pielikuma 8.9. apakšpunktu aiz vārda "darbības" ar vārdu "(iekārtas)".

16. Izteikt 2. pielikuma 1.1. apakšpunktu šādā redakcijā:

|  |  |
| --- | --- |
| "1.1. sadedzināšanas iekārtas, kuru ievadītā siltuma jauda ir 0,2 megavati un vairāk, ja sadedzināšanas iekārtai saskaņā ar šo noteikumu 1. pielikuma 1.1. vai 1.2. apakšpunktu nav nepieciešama atļauja" |  |

17. Izteikt 2. pielikuma 5.2. apakšpunktu šādā redakcijā:

|  |  |
| --- | --- |
| "5.2. iekārtas pārtikas produktu ražošanai, kurās pārstrādā: |  |
| 5.2.1. dzīvnieku izcelsmes produktus (izņemot pienu) un saražo no 0,1 līdz 1 tonnai gatavās produkcijas dienā |  |
| 5.2.2. augu izcelsmes produktus un saražo no 0,5 līdz 10 tonnām gatavās produkcijas dienā (vidējais ceturkšņa rādītājs)" |  |

18. Papildināt 3. pielikuma 9.6. apakšpunktu aiz vārdiem "pasākumu alternatīvas" ar vārdiem "un emisijas vietu izvērtētās alternatīvas, kā arī izvēlēto variantu pamatojumu".

19. Izteikt 3. pielikuma 13. tabulu šādā redakcijā:

"**No emisiju avotiem gaisā emitētās vielas (tai skaitā smakas)**

13. tabula

|  |  |  |  |  |
| --- | --- | --- | --- | --- |
| Iekārta, process, ražotne, ceha nosaukums | Piesārņojošā viela | Emisiju raksturojums pirms attīrīšanas | Gāzu attīrīšanas iekārtas | Emisiju raksturojums pēc attīrīšanas(5) |
| no­sau­kums | tips | emi­sijas avota kods(1) | emisijas ilgums (h) | vielas kods(2) | no­sau­kums | g/s vai ouE/s(3) | mg/m3 vai ouE/ m3 (3) | tonnas/gadā vai ouE/gadā(3) | no­sau­kums, tips | efektivitāte | g/s vai ouE/s(4) | mg/m3 vai ouE/ m3 (4) | tonnas/gadā vai ouE/gadā(4) |
| dnn | gadā | pro­jek­tētā | fak­tiskā |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  | " |

20. Izteikt 3. pielikuma 13. tabulas 2. piezīmi šādā redakcijā:

"(2) Norāda katras piesārņojošas vielas kodu un nosaukumu saskaņā ar valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" apstiprināto sarakstu."

21. Svītrot 3. pielikuma 17.3. apakšpunktu, 14. tabulu un 14. tabulas piezīmes.

22. Izteikt 3. pielikuma 15. tabulu šādā redakcijā:

"**Piesārņojošo vielu emisijas limitu projekts**

15. tabula

|  |  |  |
| --- | --- | --- |
| Emisijas avots | Piesārņojošā viela | O2 % |
| Nr.p. k. | nosau­kums | ģeogrāfiskās koordinātas | nosau­kums | kods | g/s (ouE/s)(2) | mg/m3 (ouE/m3)(2) | tonnas/gadā (ouE/gadā)(2) |
| Z platums | A garums |
| 1 | 2 | 3 | 4 | 5 | 6 | 7 | 8 | 9 | 10(1) |
|  |  |  |  |  |  |  |  |  |  |
|  |  |  |  |  |  |  |  |  | " |

23. Izteikt 3. pielikuma 15. tabulas 2. piezīmi šādā redakcijā:

"(2) Datus par piesārņojošo vielu emisiju norāda gramos sekundē (g/s); miligramos kubikmetrā (mg/m3) un tonnās gadā (t/a). Datus par smaku emisiju norāda smakas vienībās vienā kubikmetrā gāzes standartapstākļos (ouE/m3), smaku vienībās sekundē (ouE/s) un smaku vienībās gadā (ouE/gadā)."

24. Izteikt 3. pielikuma 18. punkta ievaddaļu, 18.1. apakšpunktu, 16., 17. un 18. tabulu un piezīmes šādā redakcijā:

"18. Notekūdeņu novadīšana virszemes ūdeņos vai kanalizācijas sistēmās un notekūdeņu attīrīšanas iekārtās (norāda piesārņojošās vielas notekūdeņos, sniedz informāciju par vielu bīstamības veidu, vielas būtisko ietekmi uz vidi un notekūdeņu attīrīšanas iekārtu aprakstu. Novadot notekūdeņus uz cita operatora attīrīšanas iekārtām, sniedz informāciju par līgumā norādīto maksimāli pieļaujamo piesārņojošo vielu koncentrāciju un līgumā noteikto prasību ievērošanu. Pievieno ziņas par lietusūdeņu un sniega un ledus kušanas ūdeņu savākšanu, attīrīšanu un novadīšanu no iekārtas teritorijas – sniedz lietusūdeņu attīrīšanas iekārtu aprakstu, informāciju par lietusūdeņu attīrīšanas pakāpi un lietusūdeņu novadīšanas vietu. Esošām iekārtām pievieno plānu uzlabojumu ieviešanai. Plānā ietver informāciju par specifiskiem mērķiem, to sasniegšanas termiņiem, iespējamiem pārveidojumiem vai rekonstrukciju, vai bīstamo ķīmisko vielu vai produktu aizvietošanu.):

18.1. piesārņojošo vielu novadīšanas apraksts atbilstoši šā pielikuma 16., 17. un 18. tabulai (norāda ziņas par saņemošajiem ūdensobjektiem un pievieno novadīšanas vietu shēmu, 16. tabulā norāda visas vielas, arī tās, kas netiek attīrītas pirms novadīšanas ūdenstilpē);

**Piesārņojošās vielas notekūdeņos**

16. tabula

|  |  |  |  |  |  |
| --- | --- | --- | --- | --- | --- |
| Novadīšanas vietas identifi­kācijas numurs(1) | Piesārņojošā viela, parametrs/ kods(2) | Koncentrācija, ko nedrīkst pārsniegt (mg/l)(3) | Pirms attīrīšanas | Īss lietotās attīrīšanas apraksts un tās efektivitāte (%) | Pēc attīrīšanas |
| mg/l 24 stundās (vidēji) | tonnas gadā (vidēji) | mg/l 24 stundās (vidēji) | tonnas gadā (vidēji) |
|  |  |  |  |  |  |  |  |
|  |  |  |  |  |  |  |  |

Piezīmes.

(1) Novadīšanas vietai norāda Valsts vides dienesta reģionālās vides pārvaldes piešķirto identifikācijas numuru. Ja šāds numurs nav piešķirts, aili neaizpilda.

(2) Vielas kods saskaņā ar valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" apstiprinātu sarakstu.

(3) Norāda tikai atļaujā.

**Notekūdeņu un lietusūdeņu novadīšana ūdensobjektos (grāvī, upē, ezerā, jūrā)**

17. tabula

|  |  |  |  |  |  |
| --- | --- | --- | --- | --- | --- |
| Novadī­šanas vietas nosau­kums un adrese (vieta) | Novadī­šanas vietas identifi­kācijas numurs(1) | Novadīšanas vietas ģeogrāfiskās koordinātas | Saņemošais ūdensobjekts | Notekūdeņu daudzums | Novadī­šanas ilgums(3)(stundas diennaktī vai dienas gadā) |
| Z platums | A garums | nosau­kums | ūdens saimnie­ciskā iecirkņa kods(2) | ūdens caur­tece (m3/h) | m3/d (vidēji) | kubik­metri gadā (vidēji) |
|  |  |  |  |  |  |  |  |  |  |

Piezīmes.

(1) Novadīšanas vietai norāda Valsts vides dienesta reģionālās vides pārvaldes piešķirto identifikācijas numuru. Ja šāds numurs nav piešķirts, aili neaizpilda.

(2) Saskaņā ar Ministru kabineta 2010. gada 30. marta noteikumos Nr. 318 "[Noteikumi par ūdens saimniecisko iecirkņu klasifikatoru](http://likumi.lv/doc.php?id=207608)" noteikto klasifikatoru.

(3) Ja novadīšana nav regulāra, novadīšanas ilgumu norāda stundās, dienās, mēnešos un gados (arī periodus, kas saistīti ar sistēmas uzstādīšanu, uzturēšanu un remontēšanu).

**Notekūdeņu novadīšana uz cita operatora attīrīšanas iekārtu**

18. tabula

|  |  |  |  |  |
| --- | --- | --- | --- | --- |
| Novadī­šanas vietas numurs un adrese(1) | Novadīšanas vietas ģeogrāfiskās koordinātas | Citas ūdens attīrīšanas iekārtas operatora nosaukums, pieslēgšanās kontrolakas numurs | Notekūdeņu daudzums (uz ārējām notekūdeņu attīrīšanas iekārtām saskaņā ar līgumu) | Novadīšanas ilgums(2) (stundas dienā vai dienas gadā) |
| Z platums | A garums | m3/d | m3 gadā |
|  |  |  |  |  |  |  |

Piezīmes.

(1) Saskaņā ar kanalizācijas ārējo tīklu un būvju tehniskās inventarizācijas lietu vai kanalizācijas sistēmas tehnisko pasi.

(2) Ja izplūde nav pastāvīga, norāda izplūdes periodu ilgumu (arī periodus, kas saistīti ar sistēmas uzstādīšanu, slēgšanu, uzturēšanu un remontu)."

Ministru prezidenta vietā –

satiksmes ministrs Anrijs Matīss

Vides aizsardzības un

reģionālās attīstības ministrs Romāns Naudiņš